Javaslat AZ EURÓPAI PARLAMENT ÉS A TANÁCS HATÁROZATA az EU Szolidaritási Alapjának igénybevételéről /* COM/2013/0259 final - 2013/ () */





INDOKOLÁS A 2006. május 17-i intézményközi megállapodás[1] a pénzügyi keret megfelelő fejezeteinek felső határát túllépve évi 1 milliárd EUR-s felső határig engedélyezi az Európai Unió Szolidaritási Alapjának igénybevételét. A támogathatósági feltételeket a 2012/2002/EK tanácsi rendelet[2] tartalmazza. Az alapból Szlovénia, Horvátország és Ausztria által a 2012. őszi árvizek miatt benyújtott támogatási kérelem alapján nyújtandó támogatásnak a keletkezett károk becsült összértékén alapuló kiszámítása a következő: || || || || || (EUR-ban) || || Katasztrófa || Közvetlen elfogadott kár || Értékhatár (millió EUR-ban) || 2,5 %-on alapuló összeg || 6 %-on alapuló összeg || A javasolt támogatás teljes összege || Szlovéniai árvizek || 359 534 838 || 214,021 || 5 350 525 || 8 730 830 || 14 081 355 || Horvátországi árvizek || 11 463 479 || 259,805 || 286 587 || ~ || 286 587 || Ausztriai árvizek || 9 600 000 || 1 798,112 || 240 000 || ~ || 240 000 || ÖSSZESEN || || 14 607 942 A kérelmek[3] mérlegelését követően, valamint figyelembe véve az alapból nyújtható maximális támogatást és annak lehetőségét, hogy az előirányzatok a többletkiadást igénylő fejezeten belül átcsoportosíthatók, a Bizottság 14 607 942 EUR összegig javasolja az Európai Unió Szolidaritási Alapjának igénybevételét. Ezt az összeget a pénzügyi keret 3b. alfejezetébe kell allokálni. Az alapból történő forrásallokációra irányuló javaslat révén a Bizottság a 2006. május 17-i intézményközi megállapodás 26. pontjával összhangban egyszerűsített háromoldalú egyeztetést kezdeményez, hogy megszerezze a költségvetési hatóság két ágának egyetértését az alap felhasználásának indokoltságát és szükséges mértékét illetően. A Bizottság felkéri a költségvetési hatóság mindkét ágát, hogy értesítse szándékáról a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. A Bizottság költségvetés-módosítási tervezetet nyújt be annak érdekében, hogy a 2006. május 17-i intézményközi megállapodás 26. pontjában foglaltaknak megfelelően a 2013. évi költségvetésbe bevezessék a vonatkozó kötelezettségvállalási és kifizetési előirányzatokat. Javaslat AZ EURÓPAI PARLAMENT ÉS A TANÁCS HATÁROZATA az EU Szolidaritási Alapjának igénybevételéről AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[4] és különösen annak 26. pontjára, tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre[5], tekintettel a Bizottság javaslatára[6], mivel: (1) Az Európai Unió a katasztrófa sújtotta régiók lakossága iránti szolidaritás gyakorlati érvényesítése érdekében létrehozta az Európai Unió Szolidaritási Alapját (a továbbiakban: az alap). (2) A 2006. május 17-i intézményközi megállapodás évi 1 milliárd EUR felső határig engedélyezi az alap igénybevételét. (3) Az alap igénybevételére vonatkozó rendelkezéseket a 2012/2002/EK rendelet tartalmazza. (4) Szlovénia, Horvátország és Ausztria az árvizek okozta csapás miatt kérelmet nyújtott be az alap igénybevételére, ELFOGADTA EZT A HATÁROZATOT: 1. cikk Az Európai Unió Szolidaritási Alapjából az Európai Unió 2013-as költségvetési évre szóló általános költségvetése terhére 14 607 942 EUR összeget vesznek igénybe kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 311., 2002.11.14., 3. o. [3] A Bizottság C(2013) XXX közleménye a Szlovénia, Horvátország és Ausztria által az Európai Unió Szolidaritási Alapjának igénybevétele érdekében benyújtott három kérelemről. [4] HL C 139., 2006.6.14., 1. o. [5] HL L 311., 2002.11.14., 3. o. [6] HL C […]., […]., […]. o.